CELEX: 62013TN0520
Language: da
Date: 2013-09-25 00:00:00
Title: Sag T-520/13: Sag anlagt den 25. september 2013 — Philip Morris Benelux mod Kommissionen

23.11.2013   
            
            
               DA
            
            
               Den Europæiske Unions Tidende
            
            
               C 344/65
            
         Sag anlagt den 25. september 2013 — Philip Morris Benelux mod Kommissionen
   (Sag T-520/13)
   2013/C 344/120
   Processprog: engelsk
   
      Parter
   
   
      Sagsøger: Philip Morris Benelux (Antwerpen, Belgien) (ved advokat K. Nordlander og solicitor P. Harrison)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Sagen antages til realitetsbehandling.
            
         
               —
            
            
               Afgørelsen truffet den 15. juli 2013 af Europa-Kommissionens generalsekretær (den »anfægtede foranstaltning«), hvori Kommissionen afslog sagsøgerens begæring om aktindsigt i udkastet til Impact Assessment Report, som er bilagt Kommissionens forslag til revision af direktivet om tobaksprodukter, annulleres, og
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren fremført tre anbringender.
   
               1)
            
            
               Det første anbringende er, at Kommissionen med vedtagelsen af den anfægtede foranstaltning anlagde et åbenbart urigtigt skøn og tilsidesatte artikel 4, stk. 3, i forordning (EF) nr. 1049/2001 (1), idet den hævdede og konkluderede, at både første og andet afsnit i nævnte forordnings artikel 4, stk. 3, (som gensidigt udelukker hinanden) kunne finde samtidig anvendelse på samme faktiske omstændigheder.
            
         
               2)
            
            
               Det andet anbringende er, at Kommissionen med vedtagelsen af den anfægtede foranstaltning tilsidesatte artikel 4, stk. 3, første afsnit, i forordning (EU) nr. 1049/2001, idet den fandt, at den snævre og begrænsede undtagelse i nævnte afsnit begrundede dens afslag på at give aktindsigt i nogen af de ønskede dokumenter.
            
         
               3)
            
            
               Det tredje anbringende er, at Kommissionen med vedtagelsen af den anfægtede foranstaltning tilsidesatte artikel 4, stk. 3, andet afsnit, i forordning (EU) nr. 1049/2001, eftersom de ønskede dokumenter ikke har karakter af meningstilkendegivelser og derfor ikke er omfattet af undtagelsen i nævnte forordnings artikel 4, stk. 3, andet afsnit. Endvidere gælder, at (i) udbredelsen af de ønskede dokumenter ikke vil være til skade for Kommissionens beslutningsproces og at (ii) der er en mere tungtvejende offentlig interesse i udbredelsen af de ønskede dokumenter.
            
         
      (1)  Europa-Parlamentets og Rådets forordning (EF) nr. 1049/2001 af 30.5.2001 om aktindsigt i Europa-Parlamentets, Rådets og Kommissionens dokumenter (EFT L 145, s. 43).